JohanHeinsen/ENO huggingface dataset:
Den Vest-Sjællandske Avis, 1824-06-07
AVERTISSEMENTS. Ved Proclama, som er læst ved Grevskabet Bregentveds Birketingsret, og vil blive læst ved den Kongelige Landsoverret samt Hof- og Stadsret i Kiøbenhavn, ere Alle og Enhver, som formene sig at have nogen Fordring til den i Staden Lund i Sverrig ved Døden afgangne Slagtersvend Rasmus Bentzen, der har indestaaende i Grevskabet Bregeneveds Overformynderie en Arv, stor 472 Rbd. 95 s. Sedler og Tegn, efter sine afdøde Forældre Niels Benzen forhen Arvefæster af Stor gaarden, og Hustrue Elisabeth Rasmusdatter af Hasle Bye, Sorøe Amt i Sielland, indkaldede med Aar og Dags Varsel, til for Undertegnede, som committeret Skifteforvalter i Grevskabet Bregentved, at anmelde og paa lovlig Maade beviisliggjøre saadan deres havende Krav, for saavidt fornævnte Arv kan vedkomme. Tillige er med samme Varsel den Afdødes Arvinger indkaldede, til for mig at legitimere deres Arveret og at iagttage deres Tarv under Skiftebehandlingen. Hvilket herved endvidere bekiendtgiøres. Bregentved pr. Ringsted i Sielland, den 30te Mai 1824. A. N. Bertelsen, Forvalter ved Grevskabet Bregentved.
Den Vest-Sjællandske Avis, 1824-06-07
Jfølge indgaaet Forliig bliver efter Vedkommendes Begiæring, Gaarden Matr. 25 og 79, beliggende paa Sorøe Kiøbstæds Realgade med tilhørende Brændeviinsværk, stillet til 3de offentlige Auctioner, nemlig: den 29de Juni, den 13de Juli og 27de Juli dette Aar, hver Dags Formiddag Kl. 12, og afholdes de tvende første Auctioner paa Tinghuset her i Byen, men den 3die Auction i selve Gaarden. Conditionerne hvorefter Bortsælgelsen skeer, erfares forinden hos Hr. Forvalter Børre paa Saltøe samt paa mit Contoir. Hvilket herved til de Lysthavendes Efterretning bekiendtgiøres. Sorøe den 3die Juni 1824. Gyldenfeldt.
Den Vest-Sjællandske Avis, 1824-06-07
Fredagen den 18de Juni d. A., om Skielskøer. Formiddagen Kl. 11, agter Eieren, om antageligt Bud skeer, ved en eneste Auction, som afholdes paa Skielskøer Raadhuus, at lade bortsælge 2de paa denne Kiøbstæds Torv fordeelagtig beliggende Gaarde. 25 Fag til Gaden og 7 Fag Sidebygning, samt en god Frugt- og Kiøkkenhauge, endelig circa 30 Tdr. paa Byens Marker beliggende Eiendoms Forder. Conditionerne, som ere meget fordeelagtige, erfares hos Hr. const Bye- og Herredsfoged Thuesen og hos Giestgiver Thomsen, ibd., hvilken sidste tillige paaviser Eiendommen, samt hos Underskrevne. Aagaard pr. Slagelse den 5te Juni 1824. Svendsen.
Den Vest-Sjællandske Avis, 1824-06-07
Fredagen den 25de denne Maaned, om Formiddagen Kl. 11, bliver, i Følge Reqvisition fra Hr. Kammerraad og Universitetsforvalter Gruner i Ringsted, afholdt offentlig Auction over Bortforpagtningen af Kirketienden af circa 470 Tdr. Hartkorn i Eggersløvmagle Sogn, alter natio paa 1, 3 eller 6 Aar, efter de paa Auctionsstedet bekiendtgiørende Conditioner, der forinden ligge til Eftersyn paa Hr. Kammerraad Gruners Contoir i Ringsted. Hvilket, saavelsom og at Auctionen afholdes i Eggersløvmagle Bye, herved bekiendtgiøres.
Den Vest-Sjællandske Avis, 1824-06-07
Bye- og Herredsfogedcontoiret i Skielskiør den 3die Juni 1824. Thuesen, const. H. Formedelst indtrufne Om Bonderupgaard. sændigheder og efter tildeels vedkommende Panthaveres Ønske, bliver den over Hovedgaarden Bonderup i Taarnborg Sogn, Vester Flakkeberg Herred, i den Vest-Siællandske Avis No. 42 og 43, til den 15de dennes tillyste 4de Auction, herved udsat til først at afholdes paa bemeldte Gaard Tirsdagen den 29de Juni 1824, om Formiddagen Kl. 11; hvilket, saavelsom at den største Deel af Kiøbesummen kan blive indestaaende i Eiendommen, og at Conditionerne endvidere henligge til Eftersyn paa Hr. Kammerraad og Landsoverretsprocurator Nyegaards Contoir, gl. Amagertorv No 38 i Kiøbenhavn; i Forbindelse med de foregaaende Avertissementer, om indbemeldte Eiendoms Salg, herved bekiendtgiøres.
Den Vest-Sjællandske Avis, 1824-06-07
Bye- og Herredsfogedcontoiret i Skielskiør den 1ste Juni 1824. Thuesen.
Den Vest-Sjællandske Avis, 1824-06-07
Det bekiendtgiøres herved: at Undertegnede modtager Uld til Forarbeidelse til følgende nedsatte Priser: a) Af ordinair Uld forfærdiges sortmeleret Klæde, 14 Qvarteer bredt, færdig fra Væven til 64 s. Alen. b) Af samme Slags Uld, hvidt Klæde, samme Bredde, til 48 s. Alen. c) Af fiin Race-Uld koster meleret Klæde, dito Bredde, fra 80 sk. til 1 Rbd. ogd) Af samme Uld hvidt Klæde fra 64 s. til 80 sk.; alt Repræsentativer. Ligeledes modtager jeg Udgarn til Vævning og koster da Alen i Væveløn med Tillæg 20 sk. Valkning, Farvning og Appretur koster saaledes i Kiøbenhavn: For at farve blaat, grønt eller sort, varke og appretere, koster Alen 5 Mk. til 5 Mk. 8 s.; Farvning allene 2 Mk. 12 s. til 2 Mk. 14 s. og Valkning og Appretur allene 2 Mk. 8 s. til 2 Mk. 12 s. For de, som boe langt herfra, besørger jeg, om forlanges, Klædet til Kiøbenhavn imod Fragt 1 1/2 s. pr. Pd. Jeg tør love at besørge alle Bestillinger meget prompte og er forvisset om, at Enhver der maatte unde mig dem, vil finde sig tilfreds. Fiurendahls Klædefabrik paa Grevskabet Holsteinborg, den 28de Mai 1824. Stollenværk.
Den Vest-Sjællandske Avis, 1824-06-07
J Slagelse Kiøbstæds Fattigvæsens Arbeideanstalt modtages Uld til Forarbeidelse til følgende nedsatte Priser: 1) Af ordinair Uld forfærdiges sortmeleret Klæde, 14 Qvarteer bredt, færdig fra Væven til 64 s. Alen. 2) Af samme Slags Uld, hvidt Klæde, samme Bredde, 48 s. Alen. 3) Af fiin Raceuld koster meleret Klæde, samme Bredde, fra 5 til 6 Mk. Alen. 4) Af samme Uld hvidt Klæde, fra 4 til 5 Mk. Alen. Ligeledes modtages Uldgarn til Vævning og koster da Alen i Væverløn 20 sk. Slagelse den 7de Juni 1824. Gude.
Den Vest-Sjællandske Avis, 1824-06-07
En Person med gode Anbefalinger ønsker sig til 1ste November d. A. anbragt paa en Embedsmands Contoir eller paa en Skriverstue ikkun mod at nyde frie Kost, Logie og Vadsk i Huset. Billet mrkt. Udsigt Litr. C. bedes aflagt hos Forlæggeren af Slagelse Avis.
Den Vest-Sjællandske Avis, 1824-06-07
God Humle kan erholdes paa Holstenborg til 5 Rbd. Sedler pr. Lpd., og i mindre Qvantiteter til 2 Rbmk. Pundet.
Den Vest-Sjællandske Avis, 1824-06-07
Et Billard, en tosædig Kareth, og en god Hakkelse Maskine med dertil hørende Hestemølle samt en Qværne, kan erholdes for billig Priis. Avis Expeditionen giver Anvisning.
Den Vest-Sjællandske Avis, 1824-06-07
Duelige Dugmager- og Overskiærer svende, kan faae Arbeide paa den ældre Klædefabrik i Randers. 482 Rbdlr. Sedler kan bekommes til Laans af Basnæs Gods Overformynderie, til førstkommende 11te Juni, mod 1ste Prioritet, naar man snarest mueligt henvender sig til Undertegnede. Basnæs den 29de Mai 1824.
Den Vest-Sjællandske Avis, 1824-06-07
Fiedler.
Den Vest-Sjællandske Avis, 1824-06-07
Hos Brændeviinsbrænder I. Stampe sælges godt Kommen=Aqvavit for 6 s. Pælen og i Potteviis for 22 s. Potten.
Den Vest-Sjællandske Avis, 1824-06-07
Et Værelse med Kiøkken er strax at faae til Leie Avis-Expeditionen giver Anviisning.
Den Vest-Sjællandske Avis, 1824-06-11
den Vest-Siællandske Avis, eller: Ugeblad. Slagelse. den for. landske Historie uden- og in denfor tigste Nyeheder. Dagens vig Redigeret af Pastor og Ridder Bastholm. Trykt og forlagt af Peter Magnus. (10de Aarg.) Fredagen d. 11. Juni 1824. No. 47.) rode Aar Fredagen d. 11. J i 1824. Med Kongelig allernaadigst Tilladelse, at forsendes med Brevposten i Danmark og Hertugdømmene. Efterretninger om Øen Tristan da Cunha.
Den Vest-Sjællandske Avis, 1824-06-11
Denne Øe ligger midt i det Atlantiske Ocean sydvestlig for Sydspidsen af Africa. En Amerikaner, som i 1823 foretog sig en Reise fra Boston til Ostindien meddeler følgende Efterretning om den.
Den Vest-Sjællandske Avis, 1824-06-11
Paa vor Udreise opholdt vi os nogle Timer paa Øen Tristan da Cuncha, hvor vi indtoge en stor Mængde Sviin og friske Kartofler. Af Nysgierrighed gik jeg i Land for at see hvorledes Menneskeer af de ringere Classer føre deres Oeconomie paa en afsondret Øe. Regenten paa Øen har været Sergeant i den Engelske Armee og var kommen dertil med en Garnison, som blev lagt ind paa Øen dengang Bonaparte blev holdet fangen paa St. Helena; efterat Tropperne vare bortkaldte derfra fik han sin Afskeed og tillige Tilladelse til at blive der. Han har en Mulat inde til Kone og 5 Børn og har nu opholdet sig i 7 Aar paa Øen; hans Undersaatter bestaae af 14 Mænd, 3 Koner og 7 Børn, som efterhaanden have forsamlet sig der; nogle af dem have været Sælhundefangere, andre ere komne fra det Engelske Skib Blendon Hall, som for 2 Aar, siden strandede ved Øen og ere blevne overtalte af Sergeanten Glass saaledes hedder han) for at hielpe han med at samle Søe-Elephant-Tran; men de sige, at der er ikke meget at udrette derved. – Det Huus, som Glais besidder, er taaleligt opført af Stene med to Værelser og forsynet med Borde, Stole, Seng o. s. v.; hans Kone talte ikke meget; men beværtede os med delige Kartofler og frisk Melk, deres Børn bleve holdte meget reenlige. Der er en Chirurg hos ham fra et Skib, som forestaaer hele Religions- og Culturvæsenet; desuden er der 4 til 5 Huse af Jord og Steene; hver gift Mand har et Huus for sin Familie; men de Ugifte boe sammen. Paa den nordlige Side af Landet er der et Stykke Land omtrent en 4de Deel af en Qvadratmiils Størrelse, hvor der blive fornemmelig dyrket Kartofler, uden for denne Plet er Landet meget slet og begroet med lave Buske. De have 20 Stykker Qvæg, 50 til 70 Faar, ligesaa mange Sviin og nogle Høns og Giæs; Fisk findes i Overflødighed 25 Alen fra Strandbredden. Jndvaanerne kom os i Møde i to Baade 7 eller 8 Engelske Mile fra Landet; de havde i 8 Maaneder ikke seet noget Skib og havde mange Slags Ting nødige; vor Capitain forsynede dem dermed paa den meest gavmilde Maade. Jeg glæder mig ved at kunne sige, at Hr. Glass forlangte ingen Brændeviin; derimod forlangte han Brød, Tobak, Bøger, Sukker og Skrivpapiir. De Søefolk, som vare der, ønskede for det meste at være borte derfra, og vare meget misfornøiede Søndagen bliver holdet hellig og paa alle de andre Dage arbeide de regelmæssigen. Foranførte Efterretninger bekræftes af den Brittiske Capitain Joffery, som i Marts 1823 paa en Reise fra London til Van Diemensland lagde an ved denne afsides Øe, som ligger under den 37 Sr. 6. S. Br. og 11 Sr. 44, V. L. Øen har 9 Engelske Mile i Giennemsnit og er høist fordeelagtig beliggende for de Skibe, som seile syd paa for at forsyne dem med Kiød, Fisk, Kaal og fortreffeligt Vand; den lille Colonie kunde dog dengang sælge 30 Tønder Kartofler. Glass erklærede, at naar de kun havde nogle flere Fruentimmer, saa vilde det være et jordisk Paradiis. –
Den Vest-Sjællandske Avis, 1824-06-11
Formedelst hans militairiske Rang er han bleven erkiendt som Regent; han handler paa Cap i Afrika med Tran af Søe-Elephanter og med Skind af Sælhunde, hvilke dræbes der i stor Mængde. Der er et Bierg paa Øen 8500 Fod høit, som man kunde see fra Skibet i en Afstand af 50 Engelske Mile.
Den Vest-Sjællandske Avis, 1824-06-11
Efterretning om Hr. Duperreys Reise.
Den Vest-Sjællandske Avis, 1824-06-11
Moniteuren indeholder følgende Udtog af en Skrivelse fra Hr. Duperrey, Orlogskibslieutenant og Commandant paa den Kongelige Corvette la Coquille, til Marineministeren fra Bugten ved Matavai paa Øen Otaheiti den 15de Mai 1823. – Den 13de Februar 1823 gik vi under Seil ud af Bugten la Conception i Chili til Paita paa Kysten af Peru, den 26de overfaldt os et Havblik i en kort Afstand fra Øen Lorenzo; jeg besluttede derfor at seile til Callao for at tage nogle Levnetsmidler ombord; derfra reiste vi til Lands til Hovedstaden Lima. Den Tidspunkt, da vi kom til denne Stad var just ikke den behageligste, da næsten den hele fornemme Verden, især af det qvindelige Kiøn, havde begivet sig til Badene i Miraflores; den 4de Marts vendte vi tilbage til Callao, efterat vi havde taget det Jndvendige af Husene og de offentlige Bygninger i Øiesyn, hvis Rigdom og Jndretning sætte alle Reisende i Beundring. Vi afseilede strax derfra og kastede den 9de Anker ved Payta. J denne Havn blev den daglige Afvigelse af Magnetnaalen imellem Jordens og den maanetiske Æqvator observeret med den største Omhyggelig ged. De Naturkyndige giorde derfra flere Excursioner i den store Ørken ved Piura og de for steenede Conchylier, som vi der samlede, ville vist have en stor Jnterresse for Videnskaberne. Den gode Marts afseilede vi fra Payta til Otaheiti. Den 22de April, da vi vare komne i Nærheden af det farlige Archipel af de lave Øer bleve vi overfaldne af yderst heftige Storme og Hagelveir. Om Natten bemærkede den Officeer, som havde Vagt paa Dækket, pludselig den dumpe Brusen af Havet, som brød sig paa Klipperne; man lagde øieblikligen bie. Om Morgenen Kl. 6, da Dagen brød frem, saae vi hvilken Fare vi havde været udsatte for; thi vi befandt os kun halvanden Miil fra den nordlige Bred af en lave Øe, som var begroet med Skov og som rundt omkring var omgierdet med Skiær. Øen er beboet; men en Pirogun, som nærmede sig Corvetten paa et Flinteskud, vilde ikke indlade sig med os og Brandingen var saa stærk ved Strandbredden, at jeg ikke holdt det for raadeligt at afsende en Baad dertil; men da jeg dog vilde erholde en nøiagtig Kundskab om denne Øe, saa lod jeg Skibet seile i en ringe Afstand langs med heele Kysten, fra den ene Ende til den anden. Øens Beliggenhed blev nøiagtigen optaget og jeg gav den det Navn: Clermont Tonnere.
Den Vest-Sjællandske Avis, 1824-06-11
De følgende Dage opdagede vi flere ubeboede Øer, som jeg tillagde de Navne: Augier, Freysinet og Lostanze. Den 31te Mai ved Solens Opgang opklaredes Luften; de sorte Dunster, som nogle Dage uafladeligen indskrænkede vor Synskreds, adspredede sig og paa eengang viiste sig Øen Otaheiti med sin rige og fortryllende Vegetation, som Naturen i en overflødig Yppighed har udgydet over denne skiønne Øe for vore henrykkede Blikke. Klokken 4 om Eftermiddagen kastede vi Anker i Bugten ved Matavai uden at have paa den besværlige Fart, som vi havde udstaaet, en eneste Syg ombord. De Søefarende Wallis, Bougainville, Cook og Vancouver, bleve da de ankom til denne Øe, omringede af en stor Mængde Piroquer; men nu lode sig ingen see. Vi erfarede snart Aarsagen dertil; thi vi ankom i det Øieblik, da alle Mennesker vare i Kirke og hørte Præken; men den følgende Morgen bragte Jnsulanerne i en stor Mængde Levnetsmidler til Salg. Øen Otaheiti er nu meget forskiellig fra hvad den var i Cooks Tid. Missionaire fra det Kongelige Selskab i London have tilveiebragt en aldeles Forandring i Jndvaanernes Sæder og Sædvaner. Afgudsdyrkelsen har hørt op paa denne Øe og alle Jndvaanerne bekiende sig til Christendommen; Fruentimmerne begive sig ikke meere ombord paa de Skibe, som ankomme dertil, de ere endog meget tilbageholdende naar man møder dem paa Landet. Ægteskaberne ere nu indrettede ligesom i Europa og Kongen har selv underkastet sig den Lov, kun at have en Kone; Konerne have nu ogsaa Tilladelse til at sidde til Bords med deres Mænd. Det ryggesløse Selskab, som kaldes Arons existerer ikke mere; de blodige Krige, som disse Nationer førte og Menneske Offrene have ophørt siden 1816. Alle Jndfødte, kunne nu læse og skrive og have Religionsskrifter som ere oversatte i deres Sprog og ere trykkede paa Otaheiti, Ulietea eller Eimmer. Der ere opbyggede smukke Kirker og to Gange om Ugen besøger Folket dem med stor Andagt, for at høre Prækenen; man seer ofte flere af Tilhørerne at opskrive de Steder af Foredraget, som giør meest Jndtryk paa dem. Missionairerne forsamle hvert Aar Øens hele voxne mandlige Folkemængde, som beløber sig til 7000 Personer, i Kirken i Papa hog. Den aarlige Forsamling fandt just Sted, dengang da vi vare der; de forhandlede om Artiklerne af den Lovbog, som var foreslaget af Missionairerne; de Otaheitiske Høvdinger bestege Talerstolen og talede hele Timer fort med stor Jver. Øen Otaheiti har for omtrent to Maaneder siden erklæret sig for uafhængig; det Engelske Flag, som har vajet paa Øen siden Capitain Wallis Reise, er nu bleven nedtaget og et rødt Flag er kommen istedet, i hvis øverste Hiørne er anbragt en hvid Stierne. Missionairerne, for hvilke de Jndfødte besidde en ualmindelig Ærefrygt, have desuagtet beholdet deres Jndflydelse. Vi bleve fortreffeligt modtagne af dem og Jndvaanerne have leveret os Levnetsmidler i Overflødighed, og vi erholdt mange interressante Ting af dem for Bagateller.
Den Vest-Sjællandske Avis, 1824-06-11
Australiens Cultur. En Sachser, som opholder sig i London, har skrevet derfra følgende: Med den oprigtigste Bekymring for mit Fædrenelands Vel maae jeg melde Dem, at man her staaer for nærværende Tid i Begreb med at iværksætte to Kiæmpeplaner, som i Fremtiden kunne tilføie den Tydske Uldhandel paa dette Land en uendelig Skade, ja endog maaskee tilberede dens fuldkomne Undergang. Regieringen har nemlig, med Parlamentets Samtykke, skiænket et Compagnie, som er grundet paa Actier med effective Capitaler af stort Omfang, een Million Acres Land i Nye Syd Wallis under den bestemte Betingelse, at det strax skal bringe derhen store forædlede Faare hiorder og underholde dem der til Uldavl. Et andet i sit Slags ligesaa vigtigt Compagnie som ligeledes er grundet paa en Capital i Actier af stort Omfang er just i Begreb med at oprettes for at udføre en ganske ligesaadan Plan paa VanDiemensland, som ligger tæt ved Nyeholland, hvortil Regieringen vil forære det 500,000 AcresGræsningsland. Det er tilstrækkeligt bekiendt, at begge disse store og skiønne Øer ere saavel i Henseende til Clima, som til Græsgange frem foralle andre Lande skikkede til Faareavl. Allerede ere Agentere afsendte til Tydskland og Spanien for at indkiøbe Faar indtil et Antal af 40 til 50000 Stykker. Skibene ere allerede fragtede for at tage dem ombord og bringe dem til deres Bestemmelse. Operationen bliver vel dreven hemmelig i Tydskland; dog vil man allerede opdage Sporene til dens Begyndelse. Denne Correspondent ønsker nu, at Fædrenelandskiærlighed maatte bevæge de Europæiske Magter til paa en virksom Maade at forebygge dette truende Onde, ved i Overeensstemmelse med hinanden at forbyde Udførselen af de forædlede Faareracer. - Dette vigtige Foretagende opvækker en saameget større Opsigt, som man i alle Lande begynder at blive opmærksomme paa hvor vigtigt det er at opmuntre Jordbrugerne til en forædlet Faareavl; saaledes giør det Danske Landhuusholdning-Selskab det for nærværende Tid til et Formaal for sine Bestræbelser at befordre den forædlede Faareavlher i Landet; og den Hannoverske Regiering har ligeledes ladet udgaae Opfordring til Landmændenne i denne Henseende.
Den Vest-Sjællandske Avis, 1824-06-11
Nordpol-Expeditionen. De to Skibe Hekla og Fury, hvormed Capitain Parry er afseilet til Nordpolen, ere forsynede med alt hvad der kan bidrage til Skibenes Sikkerhed og tiene til Skibsmandskabets Sundhed og Fornøielse. Paa den rundt hvælvede For- og Bagdeel af Skibet, mod hvilke Jsen kan bruge den største Magt, ere Væggene ikke mindre end 9 Fod tykke af Egeplanker, som ere falsede i hinanden, og som paa den ydre Side ere beslagne med Jernplader istedet for med Kobber. Jndvendig er hele Skibet beklædet med Vægge af Korketræe for at modstaae Fugtighed; særskildte Luft rør ere anbragte for at aflede Dunsten af det kaa gende Vand og af alle andre Uddunstninger; begge Skibe blive nemlig opvarmede ved Dampen af kaagende Vand, som ved Kobberrør bliver ledet igiennem alle Rum i Skibet. Man har laant den Jdee af Dampbaadene at komme frem i Vandet, uden Mast og uden Seil; derfor har man ladet giøre Hiul for disse Opdagelses-Skibe, som man efter Behag kan hænge ud og tage ind, og ved hvis Hielp man vil forsøge paa at arbeide sig igiennem løse Jisstykker; disse Hiul sættes ikke i Bevægelse af Dampemaskiner; men ved Matroser nes Hænder, saa at dette Arbeide har megen Liighed med det, som finder Sted ved Pomperne.
Den Vest-Sjællandske Avis, 1824-06-11
Rio Janeiro var man i Begyndelsen af Marts beskiæftiget med at vælge de Deputerede og Listerne paa Valgmændene i Provinserne vare allerede bekiendtgjorte, et Beviis paa, at Keiseren vil holde sit Løfte og sammenkalde Congressen. Men i Pernambuco herskede endnu den 31te Marts store Giæringer; to Keiserlige Fregatter, Pedro og Bahia, krydsede dengang uden for Havnen og tillode ingen Skibe med Levnetsmidler at indløbe. Provinsen var i en meget urolig Tilstand, fordi Folket ikke vilde erkiende den af Keiseren indsatte Statholder og havde derimod selv udvalgt sig en anden; han blev vel arresteret; men Regieringens Partie var for svagt til at holde ham fast og han blev den følgende Dag sat i Friehed.
Den Vest-Sjællandske Avis, 1824-06-11
Hr. Canning har den 28de Mai givet Kongen og Dronningen af Sandvichsøerne et prægtigt i Giæstebud, hvorved 200 af de fornemste Personer vare tilstæde. Deres Majestæter ankom med deres Følge om Aftenen Kl. 11, i deres Følge var ogsaa Skatmesteren i sin Nationaldragt med en stor Stav i Haanden. Hr. Canning forestillede Deres Majestæter for Hertugen, og Hertuginden af Gloucester og for Prins Leopold. Musiken behagede dem meget og de forbleve til efter Midnat. Storbrittaniens Jndtægter forøges bestandigt, og de have indbragt 200,000 Pd. Sterling mere i det sidste Qvartal end i det foregaaende Aar, som svarer dertil, uagtet den Formindskelse i Jndtægterne, som er bleven foraarsaget ved Nedsættelsen af Skatterne er tillige bleven dækket. - J Parlamentet er i den sidste Tid kun blevet forhandlet om Anliggender, som ikke have nogen stor Jnteresse for Udlandet, f. Ex. om de Jrlandske Katholiker, om Jagtlovene, o. s. v.
Den Vest-Sjællandske Avis, 1824-06-11
Man har den 8de Mai i Hamborg faaet en Stafet fra Paris med den Efterretning: at den første Artikel af Lovudkastet og Renternes Forvandling er bleven forkastet af Pairernes Kammer; paa Grund af denne Efterretning ere Statspapirerne faldne 2 PC. i Holland. Jblandt de Pa rer, som især have talt imod Lovudkastet bemærker man Erkebiskoppen af Paris. De FranskePairers Modsættelse imod dette Lovudkast giør for nærværende Tid et saa meget større Jndtryk, som den Jdee at nedsætte Renterne af Statsgielden, synes stedse at finde mere Indgang hos de Europæiske Regieringer. Saaledes melder det Engelske Blad Sun: at den Russiske Keiser og hans Ministre ere udelukkende beskiæftigede med at nedsætte Renterne af den Russiske Statsgield; og de Würtembergske Deputeredes Kammer har eenstemmigen antaget den 28de April: at Rente foden af Statsgielden skal nedsættes til 4 1/2 PC. hvorimod det skal overlades Statscreditorerne om de hellere ville have deres Capitaler udbetalte. – J de Franske Deputeredes Kammer have 23 Talere ladet sig indskrive til Forsvar for Lovudkastet for Kammerets 7-aarige Varighed og 22 Deputerede have ladet sig indskrive forat tale derimod. Ultra-Liberale og Ultra-Rojalister forene sig med hinanden til det samme Formaal. – Der berettes fra Frankfort: at Hoveddeeltageren i det bekiendte Trudselsbrev imod Churfyrsten af Hessen skal være opdaget og bragt til Fæstningen Spangenberg.
Den Vest-Sjællandske Avis, 1824-06-11
Alle udenlandske Ministere med den Pavelige Nuntius i Svidsen, have lykønsket Kongen af Spanien til Udstædelsen af Amnestiedecretet.
Den Vest-Sjællandske Avis, 1824-06-11
Raadet af Castilien har indgivet en underdanigst Ansøgning om, at Hs. Majestæt vil bortfierne sine onde Raadgivere; Hs. Majestæt har derpaa svaret: at han forlangte Beviser imod de Kgl. Ministre. Præsidenten for Raadet Hr. v. Villala er derpaa reist tilbage til Madrid og er beskiæftiget med at forelægge Hs. Majestæt saadanne Documenter. Man klager over fra Spanien, at de Constitutionelle Troppers Tilbagekomst fra det Franske Fangenskab giver overalt Anledning til store Stridigheder. J Mataro blandede de Franske Tropper sig ind i Tumulten, og mange Mennesker omkom. - Hungersnøden tiltager i Spanien. Politiet i Madrid gaaer derfor tilværks imod Bagerne med den største Strenghed og flere af dem, som havde kiøbt Kornet op i Nærheden af Madrid, ere blevne arresterede.